Det kommer ikke bag på kaptajn Mads Silberg, at flere distrikter i Helmand-provinsen i Afghanistan er ved at blive overtaget af Taliban-oprørere.

Han var selv udsendt til det krigshærgede land i 2010 og fungerede som bindeled til lokalbefolkningen i Helmand-provinsen.

Læs også : Helmand-kaos får politikere til at kræve forhandling med terrorister

- Det er en naturlig udvikling, for jeg oplevede, at vi aldrig rigtigt havde greb om tingene. Man evnede ikke at identificere, hvad det var for nogle spillere og mekanismer, der fik konflikten til at køre. Vi gik meget efter det stereotype billede, hvor Taliban var fjenden. Der var de onde talibanere mod os og regeringsstyrkerne, men det reelle billede var slet ikke sådan, siger Mads Silberg:

Vi kæmpede sammen med afghanerne - for afghanerne - og fik givet dem chancen for, at de kunne få styr på blandt andet Helmand generalmajor hans-christian mathiesen

- Der var alle mulige andre dagsordener end lige præcis Taliban og regeringen mod hinanden. Mange af de internationale styrker er blevet brugt det lokale magtspil, fordi vi rendte rundt som elefanter i en glasbutik og anede ikke, hvad vi foretog os, siger han.

- Spildte kræfter

43 danske soldater blev dræbt under tjeneste i Afghanistan, og flere hundrede blev såret. I dag føler Mads Silberg, at det var forgæves.

- Man føler, at det har været skønne, spildte kræfter. Det kan godt være svært at kigge på noget, hvor man har ofret sig meget og satset sit liv og set kammerater blive slået ihjel, og så overhovedet tage stilling til, om det har været det hele værd. Hvis man så kommer frem til, at det har det ikke, så kan det være ret voldsomt. Folk har generelt svært ved at forholde sig til det, siger han.

Ifølge kaptajnen står politikerne og den øverste militære ledelse med ansvaret for, at det er gået, som det er gået:

Læs også : GRAFIK Her har Taliban overtaget magten i Helmand

- De vil sige, at de var en lille del af et stort spil, hvor vi var under britisk og amerikansk kommando. Men vi har trukket et stort læs og er det land, der har mistet allerflest soldater, når man tager vores størrelse i betragtning, og så må vi også godt være lidt ambitiøse på vores egne vegne. Man har villet gå i krig, men ikke villet investere alt, hvad der skulle til for at vinde, siger Mads Silberg: